Андрея Илиев
Батареен командир вкарва в миша дупка

chitanka.info

Беше дребен, с физиономия на типичен селски труженик. Имаше много характерно окачване на раменете, в резултат на което каквото и да облечеше, все приличаше на чувал. Затова и войниците го бяха кръстили Веско Дрехата.

Като командир на минохвъргачната батарея най-голямото му „постижение“ бе улучването на язовира пред вишката, от която обикновено големите началници наблюдаваха ученията. Когато мината кюснала във водата и пръските намокрили подплашените физиономии на полковниците, известният генерал Янакиев поклатил глава:

— Този направи нещо, което никой, откакто съществува този полигон, не е правил.

Естествено, че го наказал. Но сам не повярвал във възпитателната роля на устава, защото когато дошъл началния час на артилерийската подготовка на другия ден, саркастично обявил:

— Господа, да влезем в окопа, тъй като след една минута започва стрелбата на Първа минохвъргачна батарея…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.